2.pielikums

**DARBA UZDEVUMS**

**Tehniskās dokumentācijas izstrādei**

**Starpsienu demontāža J. Raiņa Daugavpils 6. pamatskolas ēkas vēsturiskā korpusa telpās.**

**Projektējamā objekta nosaukums:** Starpsienu demontāža J. Raiņa Daugavpils 6.pamatskolas ēkas vēsturiskā korpusa 1.stāva telpās

**Objekta adrese:** Komunālā ielā 2, Daugavpils

**Būves kadastra apzīmējums:** 0500 013 3502 001

**Būves lietošanas veids:** 1263 – Skolas, universitātes un zinātniskajai pētniecībai paredzētās ēkas

Tehnisko dokumentāciju (paskaidrojuma rakstu) izstrādāt pamatojoties uz projektēšanas uzdevumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 „Ēku būvnoteikumi”, LBN 200-21 “Būvju vispārīgo prasību būvnormatīvs”, ievērojot citus pastāvošos Latvijas būvnormatīvus LBN, tehniskos normatīvus un standartus. Izpildītājs veiks dokumentācijas saskaņošanu ar pasūtītāju, ēkas lietotāju, citām iesaistītām institūcijām pēc nepieciešamības, veiks dokumentācijas iesniegšanu Daugavpils pilsētplānošanas un būvniecības departamentam elektroniskā veidā, izmantojot būvniecības informācijas sistēmu (BIS). Dokumentācijas autora pienākumos ietilps atbilžu sagatavošana par ieceres tehniskajiem risinājumiem (nepieciešamības gadījumā) pretendentiem, kuri gatavos būvizmaksu tāmes, būvniecības iepirkuma/ konkursa norises gaitā.

**Tehniskās dokumentācijas sastāvā paredzēt:**

**1. Tehniskā apsekošana.** Paredzēt demontējamo starpsienu (telpās Nr.001-82...Nr.001-88) tehniskas apsekošanas veikšanu, novērtēt, vai to demontāža neietekmēs ēkas atbilstību būtiskajām prasībām būvēm (Būvniecības likuma 9.pants) t.i. lietošanas drošību, mehānisko stiprību un stabilitāti. Veikt būvdarbu zonā esošu inženiertīklu izvietojuma precizēšanu.

**2. Demontāžas darbi.** Izstrādāt tehniskus risinājumus starpsienu, kopā ar durvju blokiem, demontāžai (starp telpām Nr.001-82...Nr.001-88). Uzrādīt rasējumos starpsienu starp telpām Nr.001-67...Nr.001-76 nojaukšanu, faktiski demontētas starpsienas neiekļaujot būvdarbu apjomu un tāmes pozīcijās. Paredzēt nepieciešamo instrumentu un aprīkojuma glabāšanas vietu, kā arī būvgružu savākšanas un transportēšanas iespēju.

**Iesniedzamās dokumentācijas kopsavilkums:**

* Paskaidrojuma raksts ar grafiskiem pielikumiem;
* Darbu apjomu saraksts;
* Būvizmaksu tāme;
* Iekārtu, konstrukciju, būvizstrādājumu kopsavilkums.

Tehniskā dokumentācija jāiesniedz BIS, papildus jāsagatavo 2 (divi) eksemplāri pasūtītājam papīra formātā.

**Piezīme:**

Norēķins par projektēšanas darbiem tiks veikts pēc atzīmes “Būvdarbu uzsākšanas nosacījumu izpilde” saņemšanas BIS.

**Sastādīja:**

Daugavpils pilsētas Izglītības pārvaldes būvinženieris *\_\_\_\_\_\_\_\_\_\_\_\_\_\_\_\_\_\_\_*V. Kalniņš

*(personiskais paraksts)*

**Saskaņots:**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*